CELEX: 62012TN0306
Language: lt
Date: 2012-07-10 00:00:00
Title: Byla T-306/12: 2012 m. liepos 10 d. pareikštas ieškinys byloje Spirlea prieš Komisiją

8.9.2012   
            
            
               LT
            
            
               Europos Sąjungos oficialusis leidinys
            
            
               C 273/18
            
         2012 m. liepos 10 d. pareikštas ieškinys byloje Spirlea prieš Komisiją
   
   (Byla T-306/12)
   2012/C 273/31
   Proceso kalba: vokiečių
   
      Šalys
   
   
      Ieškovai: Darius Nikolai Spirlea (Capezzano Pianore, Italija) ir Mihaela Spirlea (Capezzano Pianore, Italija), atstovaujami advokatų V. Foerster ir T. Pahl
   
      Atsakovė: Europos Komisija
   
      Reikalavimai
   
   Ieškovai Bendrojo Teismo prašo:
   
               —
            
            
               priimti šį SESV 263 straipsniu grindžiamą ieškinį,
            
         
               —
            
            
               pripažinti ieškinį priimtinu,
            
         
               —
            
            
               pripažinti ieškinį pagrįstu ir konstatuoti, kad Komisija padarė esminių procedūros reikalavimų ir materialinės teisės pažeidimų,
            
         
               —
            
            
               tuo remiantis panaikinti 2012 m. birželio 21 d. Europos Komisijos generalinio sekretoriato sprendimą (SG.B.5/MKu/psi — Ares (2012) 744102), kiek jis susijęs su 2011 m. gegužės 10 d. ir 2011 m. spalio 10 d. Komisijos informaciniais pranešimais,
            
         
               —
            
            
               priteisti iš Europos Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdami ieškinį ieškovai remiasi šešiais pagrindais.
   
               1.
            
            
               Reglamente (EB) Nr. 1049/2001 (1) įtvirtintos pareigos vertinti ir vertinimo apimties pažeidimas
               Ieškovai tvirtina, kad pažeista Reglamento (EB) Nr. 1049/2001 4 straipsnio 2 dalyje numatyta pareiga vertinti ir vertinimo apimtis, kurių pagal Reglamentą (EB) Nr. 1049/2001 reikalaujama „Išimčių“ atveju.
            
         
               2.
            
            
               Pareigos motyvuoti pažeidimas 2012 m. birželio 21 d. sprendime bylose GestDem 2012/1073 ir 2012/1251
               Ieškovai teigia, kad nesilaikyta pareigos motyvuoti, kodėl atsisakyta leisti susipažinti su 2011 m. gegužės 10 d. ir 2011 m. spalio 10 d. Komisijos informaciniais pranešimais tiek, kiek to reikalaujama pagal teisinės valstybės principą.
            
         
               3.
            
            
               „Neformalios“ ES pavyzdinės procedūros prilyginimas teisės aktuose įtvirtintai procedūrai dėl įsipareigojimų nevykdymo (SESV 258 straipsnis)
               Šiuo klausimu ieškovai teigia, kad teisiniu požiūriu klaidinga „neformalią“ ES pavyzdinę procedūrą prilyginti teisės aktuose įtvirtintai procedūrai dėl įsipareigojimų nevykdymo (SESV 258 straipsnis).
            
         
               4.
            
            
               Leidimo iš dalies susipažinti su dokumentais neteisingas vertinimas
               Šiuo klausimu ieškovai teigia, kad Komisija nepaisė Reglamento (EB) Nr. 1049/2001 4 straipsnio 6 dalyje numatytos teisės iš dalies susipažinti su informaciniais pranešimais ir sąmoningai neatliko konkretaus vertinimo.
            
         
               5.
            
            
               Proporcingumo principo arba „viršesnio viešojo intereso“ pažeidimas
               Šiuo klausimu ieškovai tvirtina, kad Komisija pažeidė proporcingumo principą, nes ji taikė minėtą išimtį „tyrimo tikslų apsauga“ ir tinkamai neatsižvelgė į „viršesnį viešąjį interesą“ (Reglamento (EB) Nr. 1049/2001 4 straipsnio 2 dalis).
            
         
               6.
            
            
               COM (2002) 141 pažeidimas
               Šiuo klausimu ieškovai kaltina Komisiją, kad ši jų atžvilgiu nuolat pažeidinėjo pačios sukurtas ES piliečių skundų nagrinėjimo taisykles ir taip pažeidė šio teisės akto privalomumo jai pačiai principą (COM (2002) 141 priedas).
            
         
      (1)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, p. 43; 2004 m. specialusis leidimas lietuvių k., 1 sk., 3 t., p. 331).